
KRETINGOS RAJONO SAVIVALDYBĖS MERAS

POTVARKIS
DĖL DAUGIABUČIO NAMO JAUNYSTĖS G. 11, KRETINGOS M., BENDROJO NAUDOJIMO OBJEKTŲ ADMINISTRATORIAUS SKYRIMO

2026 m. spalio      d. Nr. 
Kretinga

Vadovaudamasis Lietuvos Respublikos civilinio kodekso 4.84 straipsnio 2 dalimi, Lietuvos Respublikos vietos savivaldos įstatymo 25 straipsnio 5 dalimi, Bendrojo naudojimo objektų administratoriaus atrankos, skyrimo ir atšaukimo tvarkos aprašo, patvirtinto Lietuvos Respublikos aplinkos ministro 2025 m. vasario 10 d. įsakymu Nr. D1-16 „Dėl bendrojo naudojimo objektų administratoriaus atrankos, skyrimo ir atšaukimo tvarkos aprašo patvirtinimo“, 19, 21, 22 ir 23 punktais bei atsižvelgdamas į daugiabučio gyvenamojo namo Jaunystės g. 11, Kretingoje, butų ir kitų patalpų savininkų pateiktą 2026 m. rugsėjo 17 d.  prašymą (registruotą 2026 m. spalio 1 d. Nr. (4.1.43 Mr) D21-9328):
1. Skiriu UAB „Bonus Admin ir CO“ (buveinė – Tilžės g. 38, Klaipėdos m., tel. +370 685 56 677, el. p. info@bonusadmin.lt, įmonės kodas 302693182, PVM mokėtojo kodas LT100006595418, duomenys kaupiami ir saugomi Juridinių asmenų registre) penkeriems metams nuo 2026 m. spalio 15 d. daugiabučio gyvenamojo namo Jaunystės g. 11, Kretingos m., unikalus Nr. 4400-5334-4788, naudingas plotas – 1269,96 m², gyvenamosios paskirties patalpų skaičius – 24, negyvenamosios paskirties patalpų skaičius – 1, bendrojo naudojimo objektų administratoriumi. Bendrojo naudojimo objektų administravimo tarifas – 0,0425 Eur (be PVM) už 1 m² nuosavybės teise priklausančių patalpų naudingojo ploto per mėnesį.
[bookmark: _Hlk503940889][bookmark: _Hlk530385854][bookmark: _Hlk514330669][bookmark: _Hlk526161697][bookmark: _Hlk529969431]2. P a v e d u:
2.1. bendrojo naudojimo objektų administratoriui UAB „Bonus Admin ir CO“, bendrojo naudojimo objektų administravimo faktą šiam daugiabučiui namui per 30 dienų nuo potvarkio įsigaliojimo dienos įregistruoti Nekilnojamojo turto registre ir apie administratoriaus paskyrimą paskelbti savo interneto svetainėje ir daugiabučio namo skelbimų lentoje;
2.2. Kretingos rajono savivaldybės administracijos Informacinių technologijų skyriui apie administratoriaus skyrimą paskelbti savivaldybės interneto svetainėje.
3. N u r o d a u: 
3.1. kad UAB „Bonus Admin ir CO“, bendrojo naudojimo objektų administravimo įgaliojimai 1 punkte paskirtam daugiabučiui namui pasibaigia Lietuvos Respublikos civilinio kodekso 4.250 straipsnyje nustatytais pagrindais, taip pat įsteigus gyvenamojo namo butų ir kitų patalpų savininkų bendriją arba sudarius jungtinės veiklos sutartį;
3.2. likus šešiems mėnesiams iki administratoriaus paskyrimo termino pabaigos, jeigu bus gauta bent 1/5 daugiabučio namo butų ir kitų patalpų savininkų pageidavimų raštu spręsti bendrojo naudojimo objektų administratoriaus paskyrimo klausimą iš naujo, arba Savivaldybės administracija gaus namo gyventojų pagrįstų nusiskundimų dėl administratoriaus veiklos, bendrojo naudojimo objektų administratoriaus skyrimo procedūra bus pradedama iš naujo.
4. N u s t a t a u, kad šis potvarkis gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras 					    Antanas Kalnius

